Diari Oficial de la Generalitat Valenciana


Sumari del DOGV 6047, del 01-07-2009 (2009/7673)

RESOLUCIÓ de 29 d'octubre de 2008, de la Direcció General per al Canvi Climàtic, per la qual s'atorga a l'empresa PPG Ibérica, SA, l'autorització ambiental integrada per a una fàbrica de pintures, resines, adhesius i productes intermedis, al terme municipal de Quart de Poblet.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6047

Data del DOGV
:   01-07-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/7673


Data del document
:   29-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 29 d'octubre de 2008, de la Direcció General per al Canvi Climàtic, per la qual s'atorga a l'empresa PPG Ibérica, SA, l'autorització ambiental integrada per a una fàbrica de pintures, resines, adhesius i productes intermedis, al terme municipal de Quart de Poblet. [2009/7673]  
Vistos els documents que consten en l'expedient 011/05 IPPC, instruït a instància de l'empresa PPG Ibérica, SA, a fi d'obtenir l'autorització ambiental integrada per a una fàbrica de pintures, resines, adhesius i productes intermedis, se s'emet aquesta resolució de conformitat amb els següents  
Antecedents de fet  
Primer. Amb data 21 de febrer de 2005, Miguel Ángel Juárez Carmona, en representació de l'empresa PPG Ibérica, SA, amb CIF X11169593 i amb emplaçament a la parcel·la situada al carrer del Riu Vinalopó, 3, al terme municipal de Quart de Poblet (València), va presentar en el Registre General de la Conselleria de Medi Ambient, Aigua, Urbanisme i Habitatge una sol·licitud d'autorització ambiental integrada per a una fàbrica de pintures, resines, adhesius i productes intermedis, que es detalla en l'annex I.  
A la sol·licitud s'adjunta una còpia compulsada de l'informe de compatibilitat urbanística emés per l'Ajuntament de Quart de Poblet amb data 2 de juny de 2004.  
Segon. Amb data 16 de març de 2005 es va requerir al promotor la documentació necessària per a iniciar el procediment d'autorització ambiental integrada, la qual va ser presentada amb data 12 de maig de 2005.  
Tercer. Una vegada admesa a tràmit la sol·licitud, la Conselleria va remetre l'expedient a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada.  
Quart. Amb data 16 de juny de 2005 el promotor va presentar la documentació a requeriment d'aquesta Conselleria.  
Cinqué. Es reben els informes d'idoneïtat del Servei de Planificació i Ordenació Sostenible del Medi, de l'Àrea d'Avaluació Ambiental, del Servei de Protecció de l'Ambient Atmosfèric i del Servei de Residus Industrials. A conseqüència dels tres últims, s'oficia un requeriment de documentació a la mercantil, la qual és presentada els dies 15 i 29 de novembre de 2005.  
Sisé. Amb data 23 de juny de 2005 l'Àrea d'Emergències i Formació en Seguretat Pública de la Conselleria de Justícia i Administracions Públiques va emetre un informe favorable a l'autorització ambiental integrada amb una sèrie de condicionants. Respecte al risc sísmic, informa que el municipi de Quart de Poblet té una acceleració bàsica de 0,06 g, segons la NCSE-94, i de 0,07 g, segons la NCSR-02. Les instal·lacions afectades pel Reial decret 1254/1999 estan considerades per la NCSE-94 i per la NCSR-02 com a construccions d'especial importància, i en el cas que es tracte d'un nou projecte o ampliació s'haurà d'aplicar el que preveuen les normes esmentades. És per això que, tot i considerant que es tracta d'una instal·lació consolidada, s'haurà d'estudiar l'estabilitat de la instal·lació davant els sismes i la possible conseqüència d'aquests en la instal·lació.  
Seté. Amb data 13 de desembre de 2005 es va rebre un informe favorable de la Confederació Hidrogràfica del Xúquer al qual s'adjunta una còpia de l'informe emés per l'Institut Geològic i Miner d'Espanya. En aquest informe es requereix la presentació de documentació per part del promotor, per la qual cosa s'oficia un requeriment amb data 26 de desembre de 2005.  
Huité. Amb data 16 de gener de 2006 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004 (DOGV d'11.03.2004), i l'article 3 del Reial decret legislatiu 1302/1986, de 28 de juny, d'avaluació de l'impacte ambiental, modificat per la Llei 6/2001, de 8 de maig, i es va publicar l'anunci corresponent en el Diari Oficial de la Generalitat Valenciana (núm. 5177).  
Posteriorment, amb data 27 de gener de 2006 es publica en el Diari Oficial de la Generalitat Valenciana (núm. 5186) una correcció d'errades de l'anunci d'informació pública.  
Durant el període d'informació pública no es van presentar al·legacions al projecte, ni en aquesta Conselleria ni en l'Ajuntament de Quart de Poblet, i així consta en l'expedient certificat de la informació pública.  
Nové. Amb data 22 de març de 2006 es va rebre un informe de l'Ajuntament de Quart de Poblet pel qual es comunica la conveniència de connectar la xarxa de sanejament interior amb la xarxa de sanejament pública, atés que actualment ja hi ha una xarxa de col·lectors per a donar servei a la zona industrial situada a l'oest del barranc de la Saleta.  
Deu. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada sobre l'adequació del projecte a tots aquells aspectes que foren de la seua competència.  
Onze. Amb data 18 d'abril de 2006 l'Àrea d'Emergències i Formació en Seguretat Pública va emetre un informe d'adequació, en el qual es referma en l'informe favorable emés anteriorment.   
Els dies 25 d'abril i 19 de juny de 2006 el promotor va presentar documentació a requeriment d'aquesta Conselleria.  
Dotze. Amb data 20 de desembre de 2006 es va rebre un informe de la Confederació Hidrogràfica del Xúquer, a la vista de la proposta presentada pel promotor sobre la modificació de la gestió de les aigües residuals, i es va requerir documentació addicional a fi de justificar l'absència d'abocament a domini públic hidràulic. Així mateix, comunica que s'ha sol·licitat un informe a l'Institut Geològic i Miner d'Espanya perquè valore la possibilitat de qualsevol tipus d'afecció als aqüífers o a les aigües subterrànies per les pluvials procedents de PPG Ibérica.  
Els dies 18 de gener i 4 d'abril de 2007 l'Àrea d'Avaluació Ambiental va sol·licitar informació addicional per a resoldre la declaració d'impacte ambiental.  
Els dies 23 de gener i 7 de febrer de 2007 el promotor va presentar documentació a requeriment d'aquesta Conselleria.  
Tretze. Amb data 27 de febrer de 2007 es va rebre un escrit del director general de Seguretat Industrial i Consum mitjançant el qual comunicava que el cap de la Unitat de Seguretat estava pendent de rebre la documentació sol·licitada a la mercantil, i s'adjuntava una còpia dels oficis remesos a l'empresa per part d'aquest organisme.  
Els dies 28 de febrer, 12 de març, 9 de maig, 19 d'octubre, 6, 8 i 20 de novembre de 2007 el promotor va presentar documentació relacionada amb el tràmit a requeriment d'aquesta Conselleria.  
Catorze. Amb data 6 de novembre de 2007 es va rebre la declaració d'impacte ambiental, emesa per la directora general de Gestió del Medi Natural, de 4 d'octubre de 2007, en la qual estima acceptable, únicament a l'efecte ambiental i sense perjudici de l'obtenció prèvia de les autoritzacions sectorials que hi siguen aplicables, el Projecte d'autorització ambiental integrada d'una indústria de fabricació de pintures, resines, adhesius i productes intermedis, promogut per PPG Ibérica, SA, situada al carrer del Riu Vinalopó, 3, del terme municipal de Quart de Poblet (València), sempre que es desenvolupe d'acord amb el que estableixen l'estudi d'impacte ambiental, el projecte tècnic i la resta de documentació que constitueix l'expedient avaluat.  
Quinze. Els dies 5 de desembre de 2007 i 22 de febrer de 2008 el promotor va presentar documentació addicional.  
Setze. Amb data 26 de febrer de 2008 es va rebre un informe del Servei Territorial d'Indústria i Seguretat Industrial de València respecte al compliment dels reglaments de seguretat industrial relatius a accidents greus, en què s'avaluava que la documentació aportada era insuficient; en conseqüència, s'emetia un informe desfavorable pel que fa al compliment dels requisits exigibles de la seua competència.  
Dèsset. Amb data 1 d'abril de 2008 el titular va presentar documentació addicional a requeriment d'aquesta Conselleria.  
Díhuit. Amb data 14 d'abril de 2008 l'Entitat de Sanejament d'Aigües va emetre un informe, com a organisme encarregat de la gestió de la depuradora de destinació de l'abocament realitzat per l'empresa, en el qual s'establien unes recomanacions sobre el tractament i la generació d'abocaments, les quals s'han tingut en compte en aquesta resolució.  
Dènou. Amb data 21 d'abril de 2008 es va rebre un informe favorable de la Confederació Hidrogràfica del Xúquer sobre la inexistència d'abocaments al domini públic hidràulic, condicionat al compliment d'una sèrie de prescripcions que s'han inclòs en aquesta autorització.  
Vint. Amb data 26 de maig es va rebre un informe del Servei Territorial d'Indústria i Seguretat Industrial de València pel qual es comunicava que la documentació presentada pel promotor en matèria d'accidents greus no esmenava les omissions indicades en l'informe anterior, per la qual cosa se li ha remés novament un ofici d'omissió de documentació. Amb data 4 de juny de 2008 es va entregar documentació com a esmena al requeriment.  
Amb data 22 de maig de 2008 el titular va presentar la documentació sol·licitada per aquesta Conselleria.  
Vint-i-u.. Amb data 2 de setembre de 2008 es va rebre un informe de la Confederació Hidrogràfica del Xúquer, després d'examinar documents addicionals presentats pel titular i l'informe de l'EPSAR, pel qual manifestava que no requeria autorització d'abocament d'aquest organisme perquè estava connectat a una xarxa de clavegueram, i es va emetre un informe favorable condicionat al compliment d'una sèrie de prescripcions que s'han inclòs en aquesta autorització.  
Amb data 5 de setembre de 2008 el promotor presenta nova documentació a requeriment d'aquesta Conselleria.  
Vint-i-dos. Amb data 27 d'octubre de 2008 es va rebre un informe del Servei Territorial d'Indústria i Seguretat Industrial de València, pel qual es pronunciava favorablement respecte a les condicions de seguretat de la indústria que PPG Ibérica, SA, té al carrer del Riu Vinalopó, 3, de Quart de Poblet, exclusivament respecte al compliment dels reglaments de seguretat industrial relatius a accidents greus, ja que complia els requisits exigibles de la seua competència.  
Així mateix, s'han incorporat a l'expedient els informes emesos pel Servei de Residus Industrials, el Servei de Residus Urbans i el Servei de Protecció de l'Ambient Atmosfèric.  
Vint-i-tres. Amb data 27 d'octubre de 2008 es va fer el tràmit d'audiència a l'interessat.  
Vint-i-quatre. Amb data 28 d'octubre de 2008 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 011/05 IPPC de sol·licitud d'autorització ambiental integrada, promoguda per PPG Ibérica, SA.  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex 1 d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 4.1.b. de l'annex 1 de la Llei 16/2002.  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana. També s'ha tingut en compte el que preveu la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a PPG Ibérica, SA, l'autorització ambiental integrada per a una fàbrica de pintures, resines, adhesius i productes intermedis, amb emplaçament a la parcel·la situada al carrer del Riu Vinalopó, 3, al terme municipal de Quart de Poblet (València), d'acord amb el projecte bàsic d'autorització ambiental integrada, l'estudi d'impacte ambiental i la resta de documentació complementària, que queda inscrita en el Registre General d'Instal·lacions IPPC de la Comunitat Valenciana amb el número 334-08/AAI/CV, condicionada al compliment dels requisits següents:  
1.Emissions atmosfèriques  
1.1. Valors límit d'emissió  
Els focus descrits en la documentació, i que per tant s'autoritzen, són els següents:  
  
  
Cadascun d'aquests focus ha d'estar convenientment identificat in situ, d'acord amb aquesta nomenclatura.  
Els valors límit d'emissió per als focus canalitzats descrits i la periodicitat de controls per part d'una ECMCA són els següents:  
  
  
(1) Disposició addicional primera del Decret 127/2006.  
Els resultats dels mesuraments de les emissions han de referir-se a condicions normals de pressió i temperatura (1 atm i 0 ºC), al 15% de O2 i en base seca.  
S'exclouen d'aquesta autorització els focus dels equips utilitzats per a la investigació, el desenvolupament i l'experimentació de nous productes i processos, i els dels serveis d'aigua calenta sanitària i calefacció de les instal·lacions, que s'han de regir per la seua normativa específica.  
La instal·lació de l'empresa PPG Ibérica, SA, està afectada pel Reial decret 117/2003, de 31 de gener, sobre limitació d'emissions de compostos orgànics volàtils degudes a l'ús de dissolvents en determinades activitats, ja que du a terme l'activitat 6 de l'annex I: «Fabricació de recobriments, vernissos, tintes i adhesius», amb un consum anual de dissolvents superior a 100 tones (llindar establit en l'apartat 17 de l'annex II). Per tant, la instal·lació ha de complir els següents límits d'emissió de compostos orgànics volàtils:  
  
  
Segons l'article 8 de l'Ordre de 21 de maig de 2007 de la Conselleria de Territori i Habitatge per la qual es crea el registre d'instal·lacions afectades pel Reial decret 117/2003 a la Comunitat Valenciana, el titular de la instal·lació ha de remetre a la Direcció General per al Canvi Climàtic, abans del 28 de febrer de cada any, el pla de gestió de dissolvents de l'any precedent per a comprovar el compliment dels valors límit d'emissió, i sempre que l'òrgan competent ho sol·licite.   
S'ha d'assegurar la traçabilitat dels valors aportats de cadascun dels corrents implicats en el pla de gestió de dissolvents, els quals, al seu torn, han d'estar avalats per les factures de compres de dissolvents corresponents, els mesuraments d'emissions en focus canalitzats, els albarans del gestor, els resultats analítics o altres.  
En el cas que a la instal·lació s'utilitzaren substàncies o preparats que, a causa del seu contingut en compostos orgànics volàtils classificats com a carcinògens, mutagènics i tòxics per a la reproducció, tingueren assignades determinades frases de risc, d'acord amb el que estableix el Reial decret 363/1995, de 10 de març, pel qual s'aprova el Reglament sobre notificació de substàncies noves i classificació, envasament i etiquetatge de substàncies perilloses, caldrà complir els valors límit d'emissió i la resta de disposicions que estableix l'article 5 del Reial decret 117/2003, de 31 de gener.  
En tot el que no s'especifica caldrà ajustar-se a totes i cadascuna de les obligacions que estableix la normativa vigent en matèria d'emissió de compostos orgànics volàtils i aquelles que es dicten per al seu desplegament.  
1.2.Control d'emissions atmosfèriques  
Les condicions de presa de mostres i expressió de resultats que s'han de complir són les següents:  
- Punts de presa de mostres: els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una dispersió correcta dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures d'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
- Preferiblement, la temperatura dels gasos en el punt de mostratge ha de ser inferior a 200 °C.  
- Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
2. Soroll  
Respecte al nivell de sorolls transmesos a l'exterior, caldrà complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs establits per a zones d'ús industrial, que són els següents:  
  
Cada cinc anys s'haurà de fer una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.   
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els informes complets d'aquestes.  
3. Abocaments  
3.1.Aigües residuals sanitàries, residuals industrials i pluvials  
Pel que fa als efluents del procés industrial, tots els elements contaminants (residus generats al laboratori considerats com a tòxics perillosos, residus produïts al taller de manteniment, etc.) seran tractats, gestionats i transportats per al seu emmagatzematge o eliminació per empreses especialitzades.  
Les aigües residuals domèstiques, les aigües del rebuig del procés d'osmosi inversa i porga de les torres de refrigeració s'aboquen a la xarxa de clavegueram municipal. A aquest efecte l'empresa ha presentat un certificat emés per l'Ajuntament de Quart de Poblet de connexió i acceptació d'aquests abocaments a la xarxa de clavegueram municipal, connexió que es va executar amb data 21 de novembre de 2007 i que s'ajusta a les condicions establides per a la seua concessió.  
Les aigües pluvials caigudes en les instal·lacions de l'empresa són arreplegades en les cubetes ubicades als parcs de tancs, segons indica la reglamentació industrial. Posteriorment aquesta aigua és bombada a l'aljub de forma controlada a fi de verificar-ne l'estat, segons el procediment intern, abans de ser abocada, i en el cas que estiga contaminada serà arreplegada per un gestor autoritzat.  
3.2.Control  
La Confederació Hidrogràfica del Xúquer ha emés un informe favorable sobre la gestió de les aigües residuals, amb les prescripcions següents:  
1. El titular ha de mantenir tots els abocaments generats per la seua activitat connectats a la xarxa de clavegueram, sense que hi haja cap sistema de desguàs capaç de generar un abocament directe o indirecte al domini públic hidràulic.  
2. El titular de l'activitat està obligat a fer el manteniment adequat de les basses o depòsits d'acumulació de les aigües residuals de manera que en quede assegurada la impermeabilitat i estanquitat al llarg del temps.  
3. La línia o línies d'aigua de l'activitat susceptibles de generar abocaments d'aigües residuals no han de disposar de cap sistema de desguàs capaç de generar un abocament continu o discontinu, ni directe ni indirecte al domini públic hidràulic.  
4. Es recorda que, d'acord amb l'article 100 del text refós de la Llei d'aigües (Reial decret legislatiu 1/2001, de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització administrativa prèvia», i s'incoarà, si escau, un expedient sancionador per infracció tipificada en la lletra f) de l'article 116 de l'esmentada llei.  
5. Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals hauran de ser recollides i eliminades per sistemes que asseguren la inalterabilitat de les seues característiques qualitatives i la innocuïtat del seu abocament al domini públic hidràulic, si escau.  
6. D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
Segons l'informe de l'Entitat de Sanejament d'Aigües (EPSAR), l'empresa ha d'establir el següent pla d'autocontrols analítics de les seues aigües residuals per a garantir el normal compliment de límits a la xarxa de sanejament, en el qual s'han de caracteritzar els paràmetres que s'indiquen a continuació, amb la periodicitat següent:  
  
  
En tots els casos, les mostres han de ser integrades durant 24 hores, i s'han de prendre en l'arqueta de registre. Les anàlisis han de ser efectuades per un laboratori homologat, entenent per tal els corresponents a empreses col·laboradores dels organismes de conca en matèria de control d'abocaments, d'acord amb el que estableix l'Ordre 985/2006 del Ministeri de Medi Ambient.  
Els resultats de les esmentades anàlisis s'han de remetre a l'Entitat Pública de Sanejament d'Aigües Residuals de la Comunitat Valenciana, amb la periodicitat que estableix el pla d'autocontrol, juntament amb l'acta de presa de mostres del laboratori. El cost econòmic associat a aquestes operacions serà a càrrec de l'empresa sol·licitant.  
La duració d'aquests controls analítics estarà determinada pel manteniment dels valors de l'abocament dins dels límits i de les condicions que estableix la corresponent resolució. Serà l'EPSAR la que determine la variació de la freqüència dels controls i, si escau, la seua finalització.  
Els abocaments han de complir en tot moment els límits de contaminants que reflecteix la corresponent ordenança municipal reguladora d'abocaments a la xarxa de clavegueram municipal, o si no n'hi ha, el model d'ordenança d'abocaments de l'Entitat de Sanejament d'Aigües (EPSAR).  
4. Protecció del sòl i de les aigües subterrànies  
No s'ha de fer cap abocament que puga afectar el sòl o les aigües subterrànies.  
No es podran fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl, d'acord amb el que estableix l'article 3.1 del Reial decret 9/2005 i una caracterització ambiental efectuada en les seues instal·lacions, sense perjudici que, a la vista de l'informe que emeta el Servei de Residus Urbans sobre la caracterització presentada, es requerisca posteriorment al titular de l'activitat informes complementaris o anàlisis més detallades.  
Així mateix, el titular de l'activitat està obligat a complir el que disposa el punt 5 de l'article 3 del Reial decret 9/2005, en el cas que a l'emplaçament s'exercira una activitat diferent de l'actual o canviara l'ús del sòl, i també el que estableix l'article 8 del mateix reial decret, referit a la publicitat registral.  
5. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de Residus de la Comunitat Valenciana, i el Reial decret 833/1988, de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
5.1.Producció de residus  
S'autoritza PPG Ibérica, SA, per a la producció dels residus següents, sempre que la seua capacitat de generació anual siga de l'ordre de la magnitud que es detalla a continuació i la producció de producte acabat en les instal·lacions del centre productiu detallat en l'annex I siga de l'ordre de 130.000 tones anuals de pastes catiòniques, mescles i additius.  
  
  
Atés que la quantitat de residus perillosos generada supera les 10 tones anuals, l'empresa PPG Ibérica, SA s'inscriu en el Registre de Productors de Residus Perillosos de la Comunitat Valenciana.  
D'acord amb la Llei 10/2000, de 12 de desembre, de residus de la Comunitat Valenciana, està prohibida la mescla o dilució de residus que en dificulte la gestió.   
Els residus es podran emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es podran emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i s'ha de fer en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria i haurà de reduir al mínim possible la dispersió de zones d'emmagatzematge de residus perillosos dins de l'empresa.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en el cas que es produïsca un vessament, represente un augment de la perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, cal disposar de material absorbent no inflamable en quantitat suficient per a aquesta finalitat. L'absorbent, una vegada contaminat, s'ha de gestionar com a residu perillós o no perillós, segons corresponga.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Els residus perillosos i els no perillosos s'han d'entregar a gestors que disposen de la corresponent autorització administrativa per a la gestió d'aquests residus.  
Cada quatre anys cal elaborar un pla de prevenció i reducció de residus perillosos, que s'ha de presentar a la Direcció General per al Canvi Climàtic.  
Anualment s'ha de formalitzar la declaració anual de productor de residus perillosos, que s'ha de remetre a la Direcció General per al Canvi Climàtic abans de l'1 de març de cada any, d'acord amb el model que estableix l'annex 3 del Reial decret 833/1988.  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puga alterar el que estableixen aquestes condicions ha de ser comunicada.  
Els requisits que estableix la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual s'aprova el Reglament per al desplegament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'haurà de comunicar immediatament aquesta situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de l'incident, la mercantil ha de remetre a l'Ajuntament i a la Direcció General per al Canvi Climàtic un informe detallat en què, a més de les dades identificatives, han de figurar-hi les següents:  
- Les causes de l'incident.  
- L'hora en què es va produir i la duració.   
- Les característiques de l'emissió o abocament.   
- Les mesures correctores adoptades.  
- L'hora i la forma en què es va comunicar el succés.  
En relació amb el possible dany ambiental ocasionat per l'activitat, caldrà aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que els permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria mediambientals (EMAS), bé al sistema de gestió mediambiental UNE-EN ISO 14847: 2004.  
Així mateix, quan es determine el cessament de l'activitat, caldrà desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i el seu entorn.  
7. Impacte ambiental  
En tot allò que no especifica aquesta autorització ambiental integrada caldrà ajustar-se al compliment dels condicionants que estableix la declaració d'impacte ambiental emesa per la directora general de Gestió del Medi Natural, amb data 4 d'octubre de 2007, concretament:  
- S'ha de dur un registre documental del programa de vigilància ambiental proposat en l'estudi d'impacte ambiental que permeta verificar-ne el compliment.  
- Qualsevol modificació o ampliació del projecte presentat, o en el cas que es detecte algun impacte ambiental no previst en l'estudi d'impacte ambiental, ha de ser comunicat a la Direcció General de Gestió del Medi Natural que establirà, si escau, l'aplicació de nous condicionants.  
8. Accidents greus  
Caldrà ajustar-se al que disposen el Reial decret 1254/1999, de 16 de juliol, pel qual s'aproven mesures de control dels riscos inherents als accidents greus en què intervinguen substàncies perilloses, i el Reial Decret 948/2005, de 29 de juliol, que modifica l'anterior.  
9.Altres condicions   
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi; el Decret 173/2000, de 5 de desembre, del Govern Valencià, pel qual s'estableixen les condicions que han de complir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i de Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
La indústria i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
10. E-PRTR  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En el termini màxim de sis mesos, el titular de la instal·lació ha de presentar a la Direcció General per al Canvi Climàtic un certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits que estableix aquesta resolució. Aquesta visita serà efectuada en el termini de sis mesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'ha d'acreditar el compliment del contingut de l'autorització ambiental integrada.  
Cinqué  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Seté  
En tot el que no especifica aquesta resolució caldrà ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 d'octubre de 2008.- El director general per al Canvi Climàtic: Jorge Lamparero Lázaro.  
Annex I  
Característiques del projecte  
L'activitat principal duta a terme a les instal·lacions de PPG Ibérica, SA és la fabricació de resines polimèriques en base d'isocianat, amb una capacitat màxima de producció anual de 130.000 tones.  
Aquesta planta està especialitzada en la fabricació de productes catiònics: recobriment orgànic que s'aplica per electrodeposició per cataforesi, producte responsable de les millores contra la corrosió oferides per la major part dels fabricants de l'automòbil.  
Es comercialitza en forma de dos components:  
- Lligant líquid lletós de baixa viscositat (líquid).  
- Pasta pigmentada (líquid-sòlid).  
Aquests es mesclen a la instal·lació del client dins del bany que conté la pintura.   
La producció es fa en dues línies: una està dedicada a la fabricació de resines catiòniques intermèdies per als productes que elabora i per a la resta d'empreses del grup PPG, i l'altra és la de fabricació de pasta catiònica. Hi ha, a més, operacions auxiliars que intervenen en major o menor mesura en el procés industrial.  
Els processos productius principals són la fabricació de resines a partir de les quals es fabriquen pastes catiòniques (líquid-sòlid) i mescles (líquid-líquid).   
A continuació es descriu cadascun dels processos:  
- Fabricació de resines catiòniques intermèdies: es reben les matèries primeres i se'n fa un control analític abans de la preparació dels productes. Des dels tancs de pesada s'afigen els productes als reactors per a l'inici del procés de fabricació. En el reactor es produeix una reacció entre els grups hidroxil i els epoxi. Quan s'arriba al nivell esperat en la reacció, s'afig un producte intermedi per a detenir la reacció, i es passa el producte al diluïdor. S'afig aigua i s'agita per a aconseguir una mescla homogènia. Es filtra el producte resultant i se sotmet a una extracció de volàtils per a eliminar el dissolvent mitjançant destil·lació controlada. Finalment, s'analitza una mostra en el laboratori per a verificar la qualitat del producte abans d'emmagatzemar-lo en el parc.  
- Fabricació de pastes catiòniques: es reben les matèries primeres i se'n fa un control analític abans de la preparació dels productes. Es preparen les matèries primeres per a introduir-les en el Dispermix (tanc amb agitació), i s'agiten per a homogeneïtzar-les. Es trasllada el producte a uns molins de boles per a donar la finor desitjada. Després s'emmagatzema en un tanc per a filtrar-lo posteriorment a fi d'eliminar-ne possibles impureses. Es pren una mostra i se sotmet a un estricte control de qualitat. El producte acabat s'envasa i s'emmagatzema per a la seua expedició.  
- Producció de mescles (líquid-líquid): les matèries primeres es reben i s'emmagatzemen. S'hi afigen els components mitjançant una agitació prolongada en els tancs de procés. Es transvasa el producte acabat per uns filtres de bosses i un cartutx per a eliminar les partícules gruixudes i les impureses que es puguen arrossegar. Finalment s'emmagatzemen els productes acabats en el parc de tancs.